OpenLLM-France/wikimedia huggingface dataset:
# Taula cronològica de l'evolució

Aquesta taula cronològica de l'evolució indica els esdeveniments principals del desenvolupament de la vida al planeta Terra. Per un context explicatiu detallat, vegeu 《història de la Terra》 i 《taula dels temps geològics》. Les dates que es donen en aquest article són estimacions basades en les proves científiques.
En biologia, l'evolució és el procés pel qual poblacions d'organismes adquireixen i transmeten nous trets de generació en generació. La seva acció durant llargs períodes explica l'origen de les noves espècies i, en última instància, la immensa diversitat del món biològic. Les espècies actuals estan interrelacionades per la seva descendència comuna i són el producte de milers de milions d'anys d'evolució i especiació.

## Taula cronològica bàsica

La taula cronològica bàsica resumeix 4.600 milions d'anys, amb (molt aproximadament):
* 4.000 milions d'anys de cèl·lules senzilles (procariotes),
* 3.000 milions d'anys de fotosíntesi,
* 2.000 milions d'anys de cèl·lules complexes (eucariotes),
* 1.000 milions d'anys de vida multicel·lular,
* 600 milions d'anys d'animals senzills,
* 570 milions d'anys d'artròpodes (grup que inclou els insectes, aràcnids i crustacis),
* 550 milions d'anys d'animals complexos,
* 500 milions d'anys de peixos i protoamfibis,
* 475 milions d'anys de plantes terrestres,
* 400 milions d'anys d'insectes i llavors,
* 360 milions d'anys d'amfibis,
* 300 milions d'anys de rèptils,
* 200 milions d'anys de mamífers,
* 150 milions d'anys d'ocells,
* 130 milions d'anys de flors,
* 65 milions d'anys des que s'extingiren els dinosaures no aviaris,
* 2,5 milions d'anys des de l'aparició d'Homo,
* 200.000 anys des que els humans començaren a tenir l'aparença que tenen avui,
* 25.000 anys des de l'extinció dels neandertals.
# Terminal (electrònica)

Un terminal és el punt en què un conductor d'un component elèctric, dispositiu o xarxa arriba a la seva fi i proporciona un punt de connexió de circuits externs. Un terminal pot ser simplement el final d'un cable o pot estar equipat amb un connector o cargol. En teoria de circuits, terminal significa un punt on teòricament es poden fer connexions a una xarxa i no es refereix necessàriament a cap objecte físic real.
La connexió pot ser temporal, com per a equips portàtils, o pot exigir una eina per a muntatge i desmuntatge, o pot ser una unió permanent entre dos cables o aparells.

## Alguns tipus de terminals

* Clips
* Empalmaments
* Femelles de filferro
* Pius o cames
* Puntes de prova
* Terminals d'anell
* Terminals de cargol
* Terminals de connexió i desconnexió ràpida

## Referències

* ↑ «Glossary of terms used in electronics:T» (en anglès). Arxivat de l'original el 2009-09-15. [Consulta: 17 abril 2010]. «A point of connection for two or more conductors in an electrical circuit; one of the conductors is usually an electrical contact or lead of a component.»
Viccionari
# Catedral de Lucca

La catedral (en italià Duomo) de Lucca o de Sant Martí és una església catòlica romana que es troba a la ciutat italiana de Lucca (Toscana). És l'església més important de la ciutat i de l'arquebisbat de Lucca. Està dedicada a sant Martí.
La seua construcció va ser iniciada l'any 1063 pel bisbe Anselm de Baggio, el futur papa Alexandre II. De l'estructura originària roman el gran absis, amb altes arcades columnars, i el delicat campanar.
La nau i el transsepte van ser reconstruïts en estil gòtic al segle xiv, mentre que la façana occidental va ser iniciada l'any 1204 per "Guidetto" (Guido Bigarelli de Como), i consisteix en un vast pòrtic de tres magnífics arcs, i damunt tres fileres de galeries obertes adornades amb escultures, obeint el model característic del romànic pisà. Els relleus a sobre d'una de les portes són obra de Nicola Pisano.
A la nau es troba un petit templet octogonal que conté la famosa relíquia de la Santa Faç (Volto santo). És un Crist Majestat de fusta de cedre que va ser tallat, segons la llegenda, per sant Nicodem, i que miraculosament va arribar a Lucca l'any 782. Crist es presenta vestit amb una túnica llarga o colobium. El templet va ser construït l'any 1484 per Matteo Civitali, el més cèlebre escultor del primer Renaixement de Lucca.
A la sagristia es troba la tomba d'Ilaria del Carretto, obra mestra de Jacopo della Quercia i la primera de les seues obres fúnebres (1406-1408). Ilaria del Carretto va ser la segona esposa de Paolo Giunigi, capdavanter de la família més poderosa de Lucca durant la baixa edat mitjana.
A més, la catedral conté una Mare de Déu amb els sants Pere, Climent, Pau i Sebastià de Ghirlandaio; una Adoració dels reis Mags de Federico Zuccari; un Sant Sopar de Jacopo Tintoretto i una Mare de Déu i infant (1509) de fra Bartolomeo i l'altar de la capella de la Llibertat, degut a Giambologna (1579).
És igualment notable el laberint gravat que es troba a la base del campanar, amb una inscripció explicativa al costat que fa referència al mític laberint de Creta, construït per Dèdal i del qual només Teseu va descobrir el secret.
Al costat de la catedral es troba el museu on s'exposa el tresor.
* Laberint del pòrtic de la catedral
* Jacopo della Querciaː tomba d'Ilaria del Carretto
* Templet de la Santa Faç de Lucca

## Referències

* ↑ Fallai, Paolo «Svelato il mistero di Ilaria Del Carretto» (en italià). Corriere della Sera.
* ↑ Lucca, Città di. «Ilaria del Carretto - Città di Lucca» (en italià). Arxivat de l'original el 2017-10-18. [Consulta: 17 octubre 2017].
* ↑ «Cultura Italia, un patrimonio da esplorare» (en italià). [Consulta: 17 octubre 2017].
* ↑ «Il Museo della Cattedrale di Lucca». Arxivat de l'original el 2013-09-09. [Consulta: 17 octubre 2017].

## Enllaços externs

* Fotos panoràmiques interactives de la plaça de la catedral, en 360° i alta definició, per Hans von Weissenfluh per al web promocional de Turisme de la Toscana.
# Aurangabad Sayyid

Aurangabad Sayyid és una ciutat i un nagar panchayat al districte de Bulandshahr, a Uttar Pradesh. Està situada al nord-oest de l'estat.
Segons el cens del 2001 la població era de 20.072 habitants (5.210 habitants el 1881 i 5.916 el 1901, repartits entre hindús i musulmans amb lleugera majoria hindú).
Fou fundada el 1704 per Sayyid Abdul Aziz, amb permís de l'emperador Aurangzeb per servir de base per lluitar contra els turbulents Jaroliya de la zona. Els seus descendents van dominar la ciutat i 15 altres pobles fins a la independència de l'Índia. Fou administrada sota els britànics d'acord amb l'acta XX de 1856 coneguda com a Chaukidad Act. Portava el nom afegit de Sayyid per diferenciar-la d'altres ciutats amb el mateix nom, però actualment no hi figura. La tomba de Sayyid Abdul és lloc de peregrinació.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Pembroke Park

Pembroke Park és una població dels Estats Units a l'estat de Florida. Segons el cens de l'1 de juliol de 2006 tenia 5.487 habitants.

## Demografia

Segons el cens del 2000, Pembroke Park tenia 6.299 habitants, 2.742 habitatges, i 1.595 famílies. La densitat de població era de 1.724,9 habitants/km².
Dels 2.742 habitatges en un 29,5% hi vivien nens de menys de 18 anys, en un 31,8% hi vivien parelles casades, en un 21,6% dones solteres, i en un 41,8% no eren unitats familiars. En el 33,7% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,96.
Per edats la població es repartia de la següent manera: un 27% tenia menys de 18 anys, un 9% entre 18 i 24, un 28% entre 25 i 44, un 18,7% de 45 a 60 i un 17,4% 65 anys o més.
L'edat mediana era de 33 anys. Per cada 100 dones de 18 o més anys hi havia 79,3 homes.
La renda mediana per habitatge era de 22.605 $ i la renda mediana per família de 25.972 $. Els homes tenien una renda mediana de 26.275 $ mentre que les dones 21.230 $. La renda per capita de la població era de 14.369 $. Entorn del 20% de les famílies i el 24% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pembroke Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Pembroke Park». American Fact Finder. Oficina del Cens dels Estats Units, 12-01-2010.
# Piea

Piea, (Pièja en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis de Cortanze, Cunico, Montafia, Piovà Massaia, Soglio i Viale.
Les frazione de Primparino, San Grato, Vallia i Vallunga pertanyen al municipi.
# Càliga

Càliga (en llatí caliga) era una sandàlia forta i resistent que portaven els soldats romans.
El seu ús es va estendre als centurions però no als oficials superiors. Sovint els centurions i soldats inferiors s'anomenaven caligati, diu Suetoni. Ciceró deia de Pompeu que "no li agradava usar caligae", per indicar que sempre havia tingut poder militar. La paraula càliga va servir també per indicar que s'havia servit a l'exèrcit. Es deia de Mari que havia arribat al consolat des de la caliga, és a dir des de les files de l'exèrcit.
Aquesta sabata va donar el nom a l'emperador Calígula, quan el seu pare Germànic Cèsar li va posar aquesta mena de sabates per agradar als soldats. La diferència entre la càliga dels soldats rasos (arma) i el calceu dels oficials (abolla) era considerable. Les soles de la caliga anaven reforçades amb claus, diu Plini el Vell.
Els soldats encarregats de vigilar l'enemic (speculatores o espies) utilitzaven una càliga especial anomenada caliga speculatoria, bastant més lleugera.

## Referències

* 1 2 «LacusCurtius • Roman Shoes — Caliga (Smith's Dictionary, 1875)» (en anglès). [Consulta: 4 juny 2018].
* ↑ Tàcit. Annals, I, 41
* ↑ Plini el Vell. Naturalis Historia, XXXIV, 41
# Maytime

Maytime és una pel·lícula estatunidenca de 1937 dirigida per Robert Z. Leonard.

## Argument

Una anciana Miss Morrison explica la seva vida, quan era una jove i bonica cantant d'òpera.

## Repartiment

* Jeanette MacDonald
* Nelson Eddy
* Walter Kingsford
* Russell Hicks
* Frank Puglia (no surt als crèdits)
* Gloria Talbott (no surt als crèdits)

## Nominacions

* Oscar a la millor banda sonora 1938 per Nat W. Finston. Cançó de Herbert Stothart.
* Oscar al millor so per Douglas Shearer
# Chivasso

Chivasso (piemontès Civass) és un municipi italià, situat a la regió del Piemont i a la ciutat metropolitana de Torí. L'any 2004 tenia 23.675 habitants. Limita amb els municipis de Brandizzo, Caluso, Castagneto Po, Mazzè, Montanaro, Rondissone, San Benigno Canavese, San Raffaele Cimena, San Sebastiano da Po, Verolengo i Volpiano.

## Administració

Llista d'alcaldes :
| Període | Identitat | Partit |
| 2005- | Bruno Matola | Centredreta |

## Fills il·lustres

* Giuseppe Basso (1842-1895), físic i matemàtic

## Curiositats

En aquest municipi es va signar la Declaració de Chivasso entre els dirigents de la Vall d'Aosta, de les Valls arpitanes del Piemont i de les Valls Occitanes demanant autogovern.
# BDF

BDF té els següents significats:
* Banc de França, banc central de França
* Beiersdorf, empresa multinacional de productes de cosmètica amb seu a Alemanya
* BDFutbol (de l'acrònim de Base de Dades del Futbol), pàgina web especialitzada en dades històriques del futbol a Espanya
* Biodièsel (del seu nom en anglès Biodiesel Fuel), combustible sintètic obtingut a partir d'olis vegetals o de greixos animals
# Pemi Rovirosa

Josep Maria Rovirosa i Morgades, conegut com a Pemi Rovirosa, (El Vendrell, 1969) és un músic i productor català.
Fundador, compositor i guitarrista de la mítica banda de rock en català Lax'N'Busto, Pemi Rovirosa és actualment un dels guitarristes més importants dins del panorama musical del pop-rock dels Països Catalans. Ha produït grups com Mai Toquem Junts, Whiskyn's, Baeturia, la Caixa Fosca, Flai, etc. i ha col·laborat amb diversos grups, com ara Glaucs o Sopa de Cabra, i en 2021 va publicar el seu primer disc en solitari, vida, amb cançons en castellà i català. Per la seva tasca com a productor, va rebre l'any 2004 el premi Joan Trayter com a millor productor de l'any.

## Referències

* ↑ «Pemi Rovirosa debuta en solitari amb 'Vida', un treball marcat per la "llibertat" creativa». 324, 18-03-2021. [Consulta: 13 juliol 2021].
* ↑ «Crònica de l'entrega dels Premis Enderrock 2004». decibel.cat, 09-05-2004. [Consulta: 13 juny 2014].

## Enllaços externs

* Biografia i treballs d'en Pemi Rovirosa Arxivat 2007-09-15 a Wayback Machine.
# Plaça Kim Il-sung

La plaça Kim Il-sung és una plaça situada en el Districte Central de Pyongyang, Corea del Nord, i porta el nom del líder fundador del país, Kim Il-sung. La plaça fou construïda el 1954 en el marc de la reconstrucció de la capital després de la destrucció de la Guerra de Corea. Finalment es va inaugurar a l'agost de 1954. Està ubicada en el costat occidental de la riba del riu Taedong, davant de la Torre del Juche. És el lloc tradicional de celebracions, mítings i desfilades militars del règim i és la imatge típica de Corea del Nord en els mitjans de comunicació. És la 37a plaça més gran del món, amb 75.000 m², poden acollir un míting de més de 100.000 persones. El Gran Palau d'Estudis del Poble està situat a la plaça, amb vista al riu.

## Referències

* ↑ Martin, Bradley K. (2006) Under the Loving Care of the Fatherly Leader: North Korea And the Kim Dynasty. St Martins Press. ISBN 978-0-312-32322-6. p. 774
* ↑ Kwan, Lee Kyo. Mammoth Underground Square and Road in Pyongyang Arxivat 2005-02-07 a Wayback Machine.. Digital Chosunilbo. 22 de juliol 2001
* ↑ «Kim Il Sung Square guide, North Korea» (en anglès). koreakonsult.com. Arxivat de l'original el 19-09-2019. [Consulta: 29 gener 2021].

## Enllaços externs

* Vista panoràmica interactiva de 360° de la plaça Kim Il-sung de nit.
* Arquitectura històrica asiàtica: plaça Kim Il-sung
* Plaça Kim Il-sung, Pyongyang, Corea del Nord (vídeo) - practicant l'espectacle multitudinari
# Peugeot 203

El Peugeot 203 fou un automòbil produït pel fabricant francès Peugeot entre el 1948 i el 1960. El 203 va ser el primer model de Peugeot posterior a la Segona Guerra Mundial, i va ser l'únic model produït per Peugeot entre 1949 i 1954.

## Història, desenvolupament i disseny

El Peugeot 203 va ser desenvolupat en la postguerra europea i presentat en el Saló de l'Automòbil de París de 1948. Amb un concepte molt avantguardista inspirat en la línia dels models americans de l'època, es realitzava així l'aposta de Peugeot per a la recuperació de la marca. El 203 era una berlina de quatre portes que incorporava un motor de benzina de 1290 centímetres cúbics de cilindrada.
El 1954 es va realitzar una reestilizació del model, incorporant detalls importants com una lluneta posterior de grans dimensions, la re-ubicació dels escopidors i la situació dels pilots posteriors en les aletes. La característica més curiosa, no. vetat mundial, era la disponibilitat de reclinar els respatllers davanters totalment i, mitjançant uns encaixos previs als coixins dels seients davanters, convertir-se en un llit de dues places.
En el terreny esportiu, el Ral·li de Monte Carlo, la Mille Miglia i altres competicions europees, van comptar amb la presència excel·lent dels Peugeot 203.
L'última unitat del 203 va sortir de la cadena de muntatge de Sochaux (França) el 26 de febrer de 1960. S'havien fabricat 685.828 unitats, de les quals 514.410 van ser berlines, que van deixar el record d'un vehicle robust i fiable. No va tenir successor directe. El seu substitut al mercat, el Peugeot 403 (que s'havia creat el 1956), era un automòbil de concepció diferent i d'una gamma superior, amb un motor de major cilindrada i potència i una carrosseria més àmplia i moderna.

## Vegeu també

* Renault 4
* Renault 5
* Renault 6
* Saab 96
* Morris 1100
* Simca 1200
* Ford Escort

## Referències

* ↑ W. F.. «Pariser Modelle ....."Es soll sich um ein Fahrzeug handeln, das dem bekannten Peugeot 203 entspricht, der zur Zeit mit 200 Stück täglich das Band verläßt und dem älteren Renault "Juvaquatre" starke Konkurrenz macht.."». ZEIT ONLINE, 10-08-1950. [Consulta: 12 maig 2013].
* ↑ René Bellu. Toutes les voitures françaises de 1950: Hors Série n°16 de la revue Automobilia (en french). Histoire & Collections, July 2000.
* ↑ «Automobilia». Toutes les voitures françaises 1953 (salon Paris oct 1952). Histoire & collections [Paris], vol. Nr. 14, 2000, pàg. Page 52.
* ↑ «Automobilia». Toutes les voitures françaises de 1954: Hors Série n°24 de la revue Automobilia (salon Paris oct 1953). Histoire & collections [Paris], vol. Nr. 24, 2002, pàg. Pages 50 & 51.
* ↑ «Automobilia». Toutes les voitures françaises 1960 (salon Paris Oct 1959). Histoire & collections [Paris], vol. Nr. 15, 2000, pàg. Page 37.
# Sal de Maddrell

La sal de Maddrell és un metafosfat de sodi que es presenta en forma de llargues cadenes d'alt pes molecular. Dels metafosfats s'han estudiat principalment els metafosfats de sodi. La naturalesa d'aquests compostos depèn sobretot del mètode de preparació. S'obtenen per deshidratació del dihidrogenofosfat mitjançant un tractament tèrmic. Quan s'escalfa PO₄H₂Na a partir de 270 °C es desprèn aigua i es forma una substància de fórmula empírica PO₃Na que està fortament polimeritzada denominada sal de Maddrell.
És soluble en les solucions de sal de potassi i gairebé insoluble en aigua.

## Referències

* ↑ «Sal de Maddrell». Gran Enciclopèdia Catalana. Barcelona: Grup Enciclopèdia Catalana.
* ↑ «Canalsocial.net». Arxivat de l'original el 2008-06-28. [Consulta: 4 setembre 2010].
# Stomiopera

Stomiopera és un gènere d'ocells de la família dels melifàgids (Meliphagidae ).

## Taxonomia

Segons la Classificació del Congrés Ornitològic Internacional (versió 10.2, 2020) aquest gènere està format per 2 espècies:
* Stomiopera unicolor - menjamel unicolor.
* Stomiopera flava - menjamel groc.
# QSO B1637+826

QSO B1637+826 és un quàsar situat a la constel·lació de l'Ossa Menor.

## Referències

* ↑ Afirmat a: SIMBAD.
* ↑ Afirmat a: Comparison LEDA/SIMBAD octobre 2002. Catalogue to be published in 2003. Llengua del terme, de l'obra o del nom: anglès. Data de publicació: 2002.
* ↑ Noah Brosch «Ionized gas in E/S0 galaxies with dust lanes» (en anglès). Monthly Notices of the Royal Astronomical Society, 4, 22-07-2010, pàg. 2475–2500. DOI: 10.1111/J.1365-2966.2010.17070.X.
* ↑ R. Brent Tully «Galaxy groups: a 2MASS catalog». Astronomical Journal, 5, 2015, pàg. 171. DOI: 10.1088/0004-6256/149/5/171.
* 1 2 Elisa Felicitas Arias «The second realization of the international celestial reference frame by very long baseline interferometry». Astronomical Journal, 2, 24-07-2015, pàg. 58. DOI: 10.1088/0004-6256/150/2/58.

## Enllaços externs

* Simbad
* www.jb.man.ac.uk/atlas/
Coordenades: 16$^h$ 32$^m$ 31,9700$^s$; +82° 32′ 16.400″
# BDK

BDK té els següents significats:
* Moviment Democràtic del Kurdistan (del seu nom en kurd Bizotnewey Demokratî Kurdistan), partit polític del Kurdistan
* Big Daddy Kane, cantant de música rap dels Estats Units
* Bradicinina (de l'acrònim del seu nom en anglès Bradykinin), pèptid fisiològic d'efecte vasodilatador
* BDK també és el codi a la Borsa de Nova York de Black & Decker, empresa fabricant de maquinària elèctrica dels Estats Units
# INI-11

INI-11 (Aries) fou primer turboreactor fabricat a Espanya, per un conjunt d'empreses, que després, i davant de les facilitats d'obtenir material estranger, es va abandonar.

## Història

El pilot de proves alemany Fritz Shäffer, que tenia accés als plans del Heinkel HeS 11, i després va fer ofertes als Estats Units i al Regne Unit, que no s'hi van interessar, els oferí al Ministeri de Defensa d'Espanya, per la seva fabricació.
Això va comportar que el 1951 es desplacés un grup d'especialistes alemanys a Espanya, i per via de l'INI, va muntar una oficina a càrrec del Coronel d'Enginyers Aeronàutics Antonio Núñez Rodríguez, que era director de l'INTA, que per la seva part va reunir un grup entusiasta d'enginyers aeronàutics i altres especialistes.
Es va redissenyar tot el motor i el 1955 es va provar a l'Institut Nacional de Tècnica Aeroespacial d'Espanya, on va donar uns resultats molt esperançadors, ja que per un pes de 600 Kg, donava una empenta de 1.600 Kg. Va ser presentat a la revista AVION com el primer turboreactor projectat i construït a Espanya. Però malauradament la facilitat d'obtenir bon material amb l'ajut americà, va fer abandonar aquest projecte el 1956.

## Vegeu també

* Llista de motors d'aviació fabricats a Espanya

## Referències

* ↑ Carlos Sanchez Tarifa - Primer turboreactor espanyol -
* ↑ Miguel Vidal, Ricard. El Motor de Aviación de la A a la Z. Barcelona: L'Aeroteca, 2008, p. 934-935. ISBN 84-612-7902-6.

## Bibliografia

* El Motor de Aviación de la A a la Z, Ricardo Miguel Vidal, Barcelona 2010, ISBN 978-84-612-7903-6

## Enllaços externs

* Panells de l'INI-11 de la pàgina d'homenatge a Carlos Sanchez Tarifa
# Phoeniculus granti

Phoeniculus granti és una espècie d'ocell de la família dels fenicúlids (Phoeniculidae) que rep en diverses llengües el nom de "puput dels arbres de Grant" (Anglès: Grant's Wood Hoopoe. Francès: Irrisor de Grant). Habita zones àrides amb arbusts espinosos de Kenya i nord-est de Tanzània.
# Pleumoxis

Els pleumoxis (en llatí: Pleumoxii) van ser un poble celta que estava sota domini dels nervis (Nervii) esmentat per Juli Cèsar. El seu territori no s'ha pogut determinar tot i que havia d'estar proper al dels nervis.
Després de la victòria a la batalla del Jeker l'any 54 aC, Ambiòrix va aconseguir el seu suport, amb el dels atuàtucs, dels nervis, del ceutrons, dels grudis, dels levacs, i dels geidunni, per assetjar el campament de Quint Tul·li Ciceró i la seva legió a l'oppidum de Namur, però els romans els van derrotar.

## Referències

* ↑ Smith, William (ed.). «Pleumoxii». Dictionary of Greek and Roman Geography (1854). [Consulta: 3 agost 2022].
* ↑ Juli Cèsar, De bello gallico V
# Donació

Una donació, un donatiu o do és l'acció de cedir gratuïtament fons econòmics, temps de voluntariat o altres béns materials a una persona, organització o causa, generalment per caritat. En alguns ordenaments jurídics està regulada com un contracte. Les donacions van des de microdonacions d'individus a grans donacions d'empreses.
Moltes organitzacions sense ànim de lucre tenen com a principal font de finançament les donacions dels interessats. Alguns exemples en són organitzacions d'ajuda social (la UNESCO, l'UNICEF, Intervida), de preservació del medi ambient (WWF, Greenpeace) i institucions religioses (vegeu delme). Molts projectes de programari lliure, incloent el Projecte GNU, són finançats d'aquesta manera. El projecte Viquipèdia és finançat en gran manera per donacions.

## Donació mèdica

Les persones poden optar per donar parts del seu cos, com òrgans, sang o esperma. Les donacions de sang (en particular del grup i factor Rh 0 negatiu) i alguns òrgans són generalment escasses i la seva falta és una causa important de la mort de pacients amb malaltias terminals. Alguns òrgans vitals, com el cor, són donats únicament després de la defunció del donant, qui ha de signar un acord en vida. Els òrgans que es poden donar són: els ronyons, el fetge, el cor, els pulmons, el pàncrees i l'intestí.
Algunes religions i culturas no accepten donacions d'òrgans o de sang (per exemple, els Testimonis de Jehovà no accepten les de sang), a part la gravetat del pacient necessitat del trasplantament. En alguns països hi ha lleis que prohibeixen que individus o corporacions donen grans sumes de diners a polítics.

## Referències

* ↑ «Donació». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Altruisme
* Micromecenatge